মহিলাদের একদিনের আন্তর্জাতিক
মহিলাদের একদিনের আন্তর্জাতিক (ওডিআই) মহিলাদের সীমিত ওভারের ক্রিকেট খেলার একটি স্তর। পুরুষদের ক্রিকেটের সাথে মিল রেখে খেলায় উভয় দল ৫০ ওভার বোলিং করে থাকে। ১৯৭৩ সালে ইংল্যান্ডে অনুষ্ঠিত প্রথম মহিলাদের বিশ্বকাপের মাধ্যমে প্রথমবারের মতো মহিলাদের ওডিআই অনুষ্ঠিত হয়েছিল। ঐ খেলায় স্বাগতিক ইংল্যান্ড ক্রিকেট দল আন্তর্জাতিক একাদশকে পরাজিত করে।
ক্যাথি ক্রস
২০০২ সালে প্রথম মহিলা হিসেবে টেস্টে আম্পায়ার হিসেবে মনোনীত হন। ওয়েলিংটনে নিউজিল্যান্ড ও ইংল্যান্ডের মধ্যকার খেলায় চতুর্থ আম্পায়ারের দায়িত্বে ছিলেন। ২০১৪ সালে প্রথম মহিলা হিসেবে আইসিসি'র সহযোগী ও অনুমোদনপ্রাপ্ত আন্তর্জাতিক আম্পায়ারের তালিকায় অন্তর্ভুক্ত হয়েছেন। এছাড়াও, ২০১১ সালের মহিলা ক্রিকেট বিশ্বকাপ বাছাইপর্ব এবং ২০১৩ সালের মহিলাদের বিশ্ব টুয়েন্টি২০ বাছাইপর্বে আম্পায়ারের দায়িত্ব পালন করেন। ২৮ নভেম্বর থেকে ৫ ডিসেম্বর পর্যন্ত ব্যাংককে অনুষ্ঠিত মহিলাদের বিশ্ব টুয়েন্টি২০ বাছাইপর্বে অস্ট্রেলিয়ার ক্লেয়ার পোলোস্যাক, ইংল্যান্ডের সু রেডফার্ন এবং ওয়েস্ট ইন্ডিজের জ্যাকুলিন উইলিয়ামস-সহ তিনিও খেলা পরিচালনার জন্য আইসিসি কর্তৃক মনোনীত হন।